Under Mine kjøp har vi samlet, kategorisert og sortert alle korttransaksjonene dine over i en oversikt som skal gi deg et enkelt overblikk over hva du bruker kredittkortet ditt til.
Sorteringen av Mine kjøp er basert på en brukerstedskode vi mottar fra stedet der du har brukt kortet. Kjøp som har samme brukerstedskode vil sorteres under samme kategori i oversikten. Ved å tilpasse datoene, kan du få oversikt over dine kjøp helt siden første gang du benyttet kortet.
I enkelte tilfeller kan brukerstedet ha oppført feil eller misvisende kode. Det kan føre til at transaksjonen blir sortert under feil kategori. Vi har ikke mulighet til å direkte påvirke hvilken kode et brukersted sorterer seg under.